এ ব্যাপারে অরিন বললেন,”এর আগে মহুয়া চক্রবর্তীর ”গ্ল্যামার” ছবিতে বাংলাদেশ থেকে রুহি আপা অভিনয় করেছিলেন। ছবিটি বেশ প্রশংসিত হয়। এবার আমি একই নির্মাতার ছবিতে কাজ করছি। ভীষণ ভালো লাগছে। কলকাতায় এটা আমার দ্বিতীয় চলচ্চিত্র। তবে এই ছবির গল্পটি আলাদা। ভয় বা ফোবিয়া নিয়ে আগেও অনেক কাজ হয়েছে। আর ফোবিয়া কেনো হয়, তার উৎস কী এবং সেটার শেষ কোথায় তা নিয়েই ছবির কাহিনী। তবে এই ছবির ঘটনা কাল্পনিক। ঋতুপর্ণা দিদির চরিত্রটি অদ্ভুত ধরনের। আর ছবির সবগুলো চরিত্র কোনো এক ভয়কে রিপ্রেজেন্ট করে।”